פורום: ספרים וסופרים - אגרות לראי"ה – בחדרי חרדים
נשלח ב-5/2/2008 22:20
התגלגל לידי הספר "אגרות לראי"ה",
הספר י"ל על ידי מכון הנקרא "מכון להוצאת כתבי רצ"י קוק זצ"ל"
הספר כולל חלק נכבד מהמכתבים שנשלחו אל הרב קוק מאת גדולי הדור החל מהנצי"ב דרך החפץ חיים וראשי הישיבות ועד החזון איש ור' חיים עוזר.
אין ספק שזו גלריה מרשימה ביותר של מכובדים,
אולם הרושם העיקרי הוא שהמוציאים לאור חפצו בזאת לתת "כתב הגנה" מחוזק לרב קוק נוכח הדה לגטימציה האכזרית שנעשתה לו בציבור השפוט של אותם גדולי דור, ולבוא ולומר: הנה אפילו הרבנים שלכם פונים אל רבינו ביראת כבוד ובלשון מופלגת.
כך עשו עלי רושם דברי הפתיחה, וכך עושה רושם הספר כולו,
נשלח ב-7/2/2008 12:51
מלבד העוול שנעשה לרב קוק, יש לדאוג על כך שכותבי הפאשקווילים השתלטו בכח הזרוע על ההיסטוריוגרפיה ועל עיצוב דעת העולם החרדי.
נשלח ב-7/2/2008 16:19
לבנוני, מה שהיה הוא שיהיה ומה שנעשה הוא שיעשה אין חדש תחת השמש.
נשלח ב-10/2/2008 23:42
כמו"כ אעיר שהעבודה ב"אגרות לראיה" אינה יסודית עד הסוף (הגם שייתכן שמראש לא התכוונו להיות יסודיים לגמרי אלא רק להביא "מבחר" מהאיגרות, מבלי להתיימר להדפיס כל מה שתחת ידיהם). למשל, באגרות קודש הריי"צ יש תשעה מכתבים לרב קוק, מתוכם הובאו ב"אגרות לראיה" רק שישה (ועוד שני מכתבים נוספים, שלא הוכנסו לאגרו"ק הנ"ל מפני שהן זהות למכתבים ששלח הריי"צ לרב זוננפלד ונדפסו באגרו"ק - כהערת העורך).
נשלח ב-20/2/2008 15:47
הרושם של הקורא באגרות לראי"ה שאין שם שום חיפוש של היסטוריה אלא כתב הגנה על הרב קוק
נראה שאם זה לא היה מביך היו מדפיסים רק את התארים
כמי שהגה בספרי ראי"ה הן בהלכה והן בהגות הוא אינו צריך להגנה מיותרת זו והיא רק מביכה.
עם זאת, ברור שאין שום הגנה במכתב שנכתב ע"י רנצי"ב בהיות ראי"ה בן עשרים וכמה בטרם נודעו דעותיו
[האגדה שאיני זוכר את מקורה מספרת שראי"ה הגן על גירוש ביאליק מישיבת וולוז'ין ושהנצי"ב התפעל מאוד מהעברית היפה שבפיו, אבל אי"כ כדי להעיד על השקפות ודעות]
נשלח ב-20/2/2008 15:54
במקרה דנן נראה לי שהיסטוריה מלאה היא כתב ההגנה הטוב ביותר.
נשלח ב-26/2/2008 09:08
בענין יחס הרב הוטנר להרב קוק -
אין כאן רק 'סיפור' מהרב נריה, אלא פרשה שלמה ומתועדת שהרב נריה מאריך בה באחד מספריו ('שדה הראיה', כמדומני).
זכורני שיש שם מכתב שכתב לו הרב הוטנר, מספר לו על שהותו בבית הרב קוק בא"י בהיותו בחור (היה קרוב משפחת הרבנית אם אינני טועה) ומצהיר שם שהרב קוק פתח לו את שערי הבנת המהר"ל - שאצל הרב הוטנר זה ממש יסוד הגותו כידוע ומפורסם. (בל"נ אשתדל למצוא את הספר ואביא כאן את צילום המכתב).
נשלח ב-26/2/2008 10:03
הרב צבי יהודה היה נשוי לבת משפחת הוטנר מווארשא, ומכאן כנראה קרבתו.
נשלח ב-26/2/2008 10:12
יתכן, כי הרב צבי יהודה נישא בתרפב. (ע"פ ויקיפדיה בערכו)
והרב הוטנר למד אצל הרב קוק למד אצל הרב כנראה בתקופה יותר מאוחרת (ע"ע בויקיפדיה)
נשלח ב-2/3/2008 00:46
בזיכרונות בתו של הרב הוטנר ('זכרונות', ספר הזיכרון עמ' טו), מוזכרת היכרותו עם הרב קוק.
הוא פשוט מצא בו רב, מה שלא מצא בישיבת חברון. לקח ממנו הסכמה על ספרו.
בספר 'שבחי הראי"ה' (עורך ח' לפשיץ, ירושלים תשל"ט), ישנם כמה וכמה סיפורים ואמירות שהשמיע הרב הוטנר על הרב קוק. בין השאר בעמ' קצט, מספר הרב הוטנר שכאשר היה שב לחברון מביקוריו אצל הרב קוק, היה רנ"צ פינקל דורש ממנו לספר לו על "מידות טובו והנהגות טובות שראה אצל הרב".
לי נראה שהוא דרש ממנו דברים קצת אחרים...
עוד שם מפי הר' הוטנר: בעמ' ר. כשהסבא ישב שבעה על בנו ר' משה, אמר ש'היחיד שניחם אותי היה הרב קוק'.
עוד מפיו שם: כשנפטר הסבא, הספידו הרב קוק ואמר עליו את התואר 'חסיד עולם'.
עדות חיים לפשיץ: שהיה הר' הוטנר בימי צעירותו מהמקורבים לרב קוק, היה עומד לפניו בהערצה גדולה מאין כמוה, אך יחד עם זה היה גם מרבה להתווכח עם הרב ולהקשות לו קושיות על דעותיו ושיטותיו. הרב היה נהנה מזה ביותר והיה אוהבו ביותר. (שם, עמ' רכה)
נשלח ב-2/3/2008 01:25
בזכרונות הבת מוזכר הרב קוק בהבלעה ובהסתרה ניכרת.
נשלח ב-27/10/2009 00:39
שלום חברים! מישהו יודע איפה אפשר להשיג את הספר 'אגרות לראי"ה'? חיפשתי בהרבה חנויות ולא מצאתי משום מה.
מלח_הארץ:
כיון שהספר יצא ב'מכון הרב צבי יהודה', שהוא לא מכון רציני להוצאת ספרים (בלי לדון, ח"ו, בתוכנם של הספרים), ייתכן בהחלט שהוא אזל וכו'.
עדיף שתפנה ישירות למכון ותנסה לברר.
ציטרון:
בזמנו הם אמרו לי שמכיון שעובדים על הרחבת הספר יוציאו אותו רק כשתסתיים עבודתם.
כנ"ל היתה תשובתם לגבי אגרות הראי"ה חלק ד'.
אם יש בך את אמונתו של אותו זקן שנטע עץ, מהסיפור עם אדריינוס קיסר - אל תתייאש.
נשלח ב-27/10/2009 08:42
האמת אין ראוי לה שתהא לא ביישנית ולא פחדנית.
נשלח ב-27/10/2009 08:57
לצטט מפי ר'י הוטנר "הייתי קרוב מאד מאד לרב קוק" (עמ' עט) זו הבלעה או
הסתרה?
נשלח ב-27/10/2009 18:50
ציטרון. מה שהיה הוא שיהיה.
http://www.bhol.co.il/forum/topic.asp?cat_id=38&topic_id=2610722&forum_id=19616
נשלח ב-27/10/2009 21:12
ואני אומר: יישר כח על הציטוט. אבל אם כבר טרחת לצטט לנו, למה לא הבאת את הציטוט המלא כפי שמופיע שם:
"הייתי קרוב מאד מאד לרב קוק... חוץ, אין די נקודה זיינע".
והבת מוסיפה שם, ומסיימת: "והיה מרבה להתווכח עמו על מהלכו ושיטתו".
[סיום זה של הבת, תואמים למה שכתב "שלויימלע" לעיל:
עדות חיים לפשיץ: שהיה הר' הוטנר בימי צעירותו מהמקורבים לרב קוק, היה עומד לפניו בהערצה גדולה מאין כמוה, אך יחד עם זה היה גם מרבה להתווכח עם הרב ולהקשות לו קושיות על דעותיו ושיטותיו. הרב היה נהנה מזה ביותר והיה אוהבו ביותר. (שם, עמ' רכה) ]
בית > פורומים > שירה ספרות ופרוזה >	 ספרים וסופרים >	 אגרות לראי"ה